વિરાટ કોહલીએ તેની ઉમદા રમતથી ઘણા રેકોર્ડ્સ પોતાને નામે કર્યાં છે, પરંતુ હજી પણ સૌથી વધુ બેવડી સદી ફટકારવામાં તે ટોપ-5માંથી બહાર છે. જો વાત કરીએ વિશ્વમાં સૌથી વધુ બેવડી સદી ફટકારનારા બેટ્સમેનની તો, સૌથી ઉપર નામ આવે છે ઓસ્ટ્રેલિયન બેટ્સમેન સર ડોન બ્રેડ મેનનું, જેમણે 12 બેવડી સદી ફટકારી છે. 11 બેવડી સદી સાથે શ્રીલંકન બેટ્સમેન કુમાર સંગાકારા બીજા ક્રમે છે. ત્રીજા ક્રમે કેરેબિયન બેટ્સમેન બ્રાયન લારા છે, જેણે ટેસ્ટ ક્રિકેટમાં નવ બેવડી સદી ફટકારી છે. ચોથા ક્રમે ઇંગ્લેન્ડનો વાલી હેમન્ડ છે, જેણે સાત બેવડી સદી ફટકારી છે. પાંચમા ક્રમે મહેલા જયવર્ધને છે, તેણે પણ સાત બેવડી સડી ફટકારી છે. વિરાટ કોહલી ટેસ્ટ ક્રિકેટમાં છ બેવડી સદી સાથે સચિન તેંડુલકર, રિકી પોન્ટિંગ, યુનુસ ખાન, વીરેન્દ્ર સેહવાગ અને મર્વન અટાપટ્ટુ સાથે સંયુક્ત રીતે છઠ્ઠા ક્રમે છે.